Premieră la nivel naţional în Sectorul 5! Taxa de buletin, plătită prin SMS. Locuitorii sectorului nu vor mai sta la cozi interminabile pentru a achita tarfiul pentru emiterea sau schimbarea unei cărţi de identitate.

Tot ce trebuie să facă cetăţenii este să trimită un SMS cu textul CI7, CI1 sau CD1 urmat de CNP-ul lor la numărul 7530. Preţul diferă în funcţie de tranzacţia dorită. Astfel se vor achita 7 lei pentru cartea de identitate, 1 leu pentru cartea de identitate provizorie şi 1 leu pentru obţinerea comunicării de date cu caracter personal.

Iniţiativa a fost îmbrăţişată şi lăudată de bucureşteni.